350.33 REGOLAMENTI DWAR SERVIZZI TA’ DISTRIBUZZJONI TAX-XANDIR L-AVVIŻ LEGALI 468 tal-2012. L-AVVIŻ LEGALI 468 tal-2012. 1. Titolu. Il-titolu ta’ dawn ir-regolamenti hu Regolamenti dwar Servizzi ta’ Distribuzzjoni tax-Xandir. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar ix-Xandir; Kap. 350. Kap. 350. " l-awtorità " tfisser l-Awtorità tax-Xandir; "detentur tal-liċenza " tfisser operatur jew kull min ikollu liċenza mill-Awtorità biex joperastazzjon tar-radju jew stazzjon tat-televiżjoni jew stazzjon tat-televiżjoni tat-teleshopping jew dak l-għadd ta’ stazzjonijiet f’network ta’ distribuzzjoni tax-xandir kif previstut fl-artikolu 10(6) tal-Att; "kanal" tfisser mogħdija unika ta’ bandwidth speċifikata għall-ġarr ta’ informazzjoni fuq sistema ta’ distribuzzjoni tax-xandir; "network " għandu jkollha l-istess tifsir kif mogħti lilha fl-artikolu 16B(3) tal-Att; "network ta’ distribuzzjoni tax-xandir " tfisser network ta’ komunikazzjonijiet elettroniċi użat għad-distribuzzjoni ta’ kontenut tax-xandir; "operatur " tfisser kull minjopera network ta’ distribuzzjoni tax-xandir jew jipprovdi servizz ta’ distribuzzjoni tax-xandir jew li jopera network ta’ distribuzzjoni tax-xandir u jipprovdi servizz ta’ distribuzzjoni tax-xandir; " servizz ta’ distribuzzjoni tax-xandir " tfisser kull servizz ta’ trasmissjoni li jiġi provdut fuq network ta’ distribuzzjoni tax-xandir; " servizzi ta’ programmar " tfisser il-medda sħiħa ta’ programmar ta’ divertiment u informazzjoni offruti minn servizz ta’ distribuzzjoni tax-xandir; "xandir minn operatur " tfisser dawk il-programmi, inklużi kanali, li jiġu oriġinati minn operatur pjuttost milli jiġu ritrasmessi bis-satellita jew stazzjonijiet tar-radju jew tat-televiżjoni ta’ xandir free-to-air jew stazzjonijiet kemm tar-radju kemm tat-televiżjoni. (2) Kliem u frażijiet użati f’dawn ir-regolamenti li jintużaw ukoll fl-Att għandu jkollhom l-istess tifsir kif mogħti lilhom fl-Att. 3. Liċenza għal servizz ta’ distribuzzjoni tax-xandir. (1) Ħadd m’għandu jipprovdi servizz ta’ distribuzzjoni tax-xandir jekk ma jkollux liċenza maħruġa mill-Awtorità. (2) Il-formola ta’ applikazzjoni għal liċenza ta’ servizz ta’ distribuzzjoni tax-xandir tidher fl-iSkeda I. (3) Bla ħsara għad-dispożizzjonijiet tal-artikolu 10 tal-Att, l-Awtorità tista’ tagħti liċenza tax-xandir lil operatur biex ikun jista’ jxandar dawk il-ġeneri ta’ programmi fuq il-kanal ta’ xandir minn operatur tiegħu jew kanali fuq in-network ta’ distribuzzjoni tax-xandir tiegħu hekk kif l-Awtorità tista’ minn żmien għal żmien tapprova. Mingħajr preġudizzju għall-ġeneralità ta’ dak hawn qabel imsemmi, dawk il-ġeneri ta’ programmi jistgħu jinkludu dawn li ġejjin: (a) programmu informazzjoni oħra dwar in-network ta’ distribuzzjoni tax-xandir u l-ipprogrammar tiegħu; (b) previżjonijiet ta’ programmi li jkunu sejrin jintwerew fuq in-network ta’ distribuzzjoni tax-xandir; (ċ) filmsċinematografiċi; (d) programmar sportiv u simili; (e) informazzjoni dwar it-temp u informazzjoni ġenerali. Dik l-informazzjoni ġenerali m’għandhiex, ħlief bl-approvazzjoni minn qabel tal-Awtorità, tkun tinkludi aħbarijiet jew programmi li jkollhom x’jaqsmu mal-aħbarijiet; (f) divertiment ġenerali; (g) sinjali bil-ħoss biss. 4. Kundizzjonijiet li taħthom jista’ jinħareġ servizz ta’ distribuzzjoni tax-xandir. Id-dispożizzjonijiet tal-Att li jistipulaw il-kundizzjonijiet li taħthom tingħata liċenza għal servizz ta’ xandir, inklużi dawk li hemm fl-Ewwel Skeda li tinsab mal-Att, għandhom ikunu mutatis mutandis japplikaw għal servizz ta’ distribuzzjoni tax-xandir: Iżda l-Awtorità tista’ minn żmien għal żmien tissupplementa dawk il-kundizzjonijiet jew tadatta dawk il-kundizzjonijiet għal esiġenzi ta’ servizz ta’ distribuzzjoni tax-xandir speċifiċi. 5. Drittijiet għal liċenza. L-Awtorità għandha tiġbor dawk id-drittijiet għal liċenza mingħand detentur tal-liċenza kif stipulati fl-iSkeda III. 6. Preżentata ta’ skedi ta’ programmi. Detentur tal-liċenza għandu jipprovdi skedi ta’ programmi lill-Awtorità f’dak il-format, kull tant żmien u li jkun fihom dik l-informazzjoni li l-Awtorità tista’ tistabbilixxi. 7. Tipi ta’ liċenzi għal servizz ta’ distribuzzjoni tax-xandir. Bla ħsara għall-artikolu 10 tal-Att, l-Awtorità tista’ toħroġ liċenza lil servizz ta’ distribuzzjoni tax-xandir biex joffri servizzi ta’ xandir minn operatur bir-radju jew servizzi ta’ xandir minn operatur bit-televiżjoni bħal dawk jew kemm servizzi ta’ xandir minn operatur bir-radju jew servizzi ta’ xandir minn operatur bit-televiżjoni bħal dawk fuq network ta’ distribuzzjoni tax-xandir u servizziritrasmessi bir-radju jew bit-televiżjoni bħal dawk jew dawk is-servizziritrasmessikemm bir-radju kemm bit-televiżjoni, kif hija tista’ tapprova. 8. Allinjament tal-kanali. (1) Operatur għandu jippreżenta, mhux aktar tard mill-1 ta’ Frar, 2013, talba lill-Awtorità biex tapprovalu l-allinjament tal-kanali tas-servizz ta’ distribuzzjoni tax-xandir tiegħu. L-operatur għandu jippreżenta formola ta’ applikazzjoni kif stipulat fl-iSkeda II flimkien mal-informazzjoni dwar l-allinjament tal-kanali. (2) L-Awtorità tista’ jew tapprova jew tiċħad it-talba. (3) Meta l-Awtorità tapprova t-talba, hija tista’ tagħmel dawk il-kundizzjonijiet reġonevoli li tista’ tqis li jkunu xierqa. (4) Meta l-Awtorità tiċħad milli tapprova dik it-talba, l-Awtorità għandha tagħti r-raġunijiet għad-deċiżjoni tagħha. (5) Kull meta operatur jipproponi li jibdel l-allinjament tal-kanali minn kif approvat mill-Awtorità, l-operatur għandu jħares id-dispożizzjonijiet stabbiliti fis-sub regolament (1) u l-Awtorità għandha tikkonforma ruħha mad-dispożizzjonijiet tas-sub regolamenti). 9. Provdiment ta’ stallazzjoni u servizz bla ħlas. Operatur għandu jipprovdi dak l-għadd ta’ servizzi bla ħlas lill-Awtorità kif din tista’ tistabbilixxi biex tkun tista’ twettaq il-funzjonijiet ta’ monitoraġġ tagħha. Dak is-servizz bla ħlas ifisser l-istallazzjoni u l-provdiment ta’ servizzi ta’ programmar ta’ operatur. 10. Sponsorjar ta’ stazzjon. (1) L-isponsorjar ta’ stazzjonhu projbit. (2) Għall-fini ta’ dan ir-regolament "sponsorjar ta’ stazzjon" tfisser it-tismija ta’ kanali għal sponsors. 11. Servizzi ta’ programmar. (1) L-Awtorità tkun responsabbli għas-sorveljanza ta’ standards ta’ programmar. (2) L-operatur għandu dwar programmi tax-xandir tiegħu nnifsu u li ma jkunux ritrasmessi jikkonforma ruħu mad-dispożizzjonijiet tal-Att dwar standards ta’ programmar bl-istess mod bħal dak applikat mil-liġi għal stazzjonijiet tax-xandir li jkunu qegħdin jipprovdu servizzi simili. (3) L-Awtorità tista’, għal raġunijiet ta’ protezzjoni ta’ morali pubblika, tordna lil operaturi temm jirritrasmetti xi programm jew kanal. 12. Reklamar, teleshopping u sponsorjar. (1) Bla ħsara għall-artikolu 10(6) tal-Att, il-kanali ta’ xandir minn operatur tiegħu nnifsu jista’ juri reklami, teleshopping u sponsorjar kif hemm fl-Att u f’kull leġislazzjoni sussidjarja magħmula taħtu. (2) Il-kanali li jkunu qegħdin jiġu ritrasmessi mill-operatur fuq in-network ta’ distribuzzjoni tax-xandir għandhom jintwerew flimkien mar-reklamar, sponsorjaruteleshopping oriġinali. Ir-reklami u t-teleshopping ma jistgħux jiġu bblukkati ħlief bil-permess tal-istazzjon ta’ oriġini u jistgħu jiġu biss sostitwiti mill-operatur jekk jintlaħaq ftehim mal-istazzjon ta’ oriġini u bil-kunsens mogħti bil-quddiem u bil-miktub mill-Awtorità. 13. Esklużjoni ta’ radju diġitali. L.S.350.29. Id-dispożizzjonijiet ta’ dawn ir-regolamenti ma japplikawx għar-radju diġitali li għandu jibqa’ jkun regolat mir-Regolamenti dwar ix-Xandir bir-Radju Diġitali.